Document ID: /fineweb-2-swissfilter-quality_10-filterrobots/filtered/02038.jsonl.gz/6356

En las Alps talianas hai pluvì e navì quest onn fitg pauc, tenor l'organisaziun d'ambient Legambiente. Cumpareglià cun la media dals davos onns hai dà mo mez uschè blera plievgia e naiv.
Las dimensiuns da la sitgira daventian tenor l'organisaziun alarmantas. Er autras regiuns dal pajais sco la Planira dal Po, ed il center da l'Apennin sajan fermamain pertutgadas. L'organisaziun pretenda perquai mesiras da spargnar aua da la regenza a Roma. L'Italia ha gia stuì endirar la stad ina sitgira ch'è stada la pli gronda dapi 70 onns.
Er en Frantscha ed en Svizra manca la plievgia e la naiv: Vitiers vegn che la naiv che manca uss en ils auts manca la primavaira e la stad sco «aua da naiv».